ZAPISNIK

41. sjednice Vijeća Mjesnog odbora Kupinečki Kraljevec I.,
održane 29. kolovoza 2024. (četvrtak),
 s početkom u 20,30 sati
Nazočni članovi Vijeća: Žarko Vučak, Ivana Pogačić, Stjepan Barić, Darko Pereković i Lucija Jospiović.
Zapisnik vodi: Žarko Vučak.
Predsjedava: Žarko Vučak, predsjednik Vijeća.
      Predsjednik Vijeća, pozdravlja nazočne, konstatira da sjednici nazoči većina članova Vijeća što znači da Vijeće može pravovaljano odlučivati te otvara 41. sjednicu Vijeća. 
      Predlaže da Vijeće započne s radom te izvješćuje da će se zapisnik 40. sjednice usvojiti na slijedećoj sjednici jer iz stručne službe nije dostavljen. 
Predsjednik Vijeća konstatira da su članovi Vijeća prije sjednice primili prijedlog dnevnog reda. 

Budući da nema drugih prijedloga, prijedlog  dnevnog reda daje na glasovanje.
Vijeće je jednoglasno (5 „za“) usvojilo 
dnevni red:
1. Prijedlog godišnjeg izvještaja o izvršenju Financijskog plana Mjesnog odbora Kupinečki Kraljevec 1.

2. Prijedlog zaključka o primjedbama na Projekt rekonstrukcije dijela Grančarske ulice i ulice

    Kraljevečki brijegi

3. Prijedlog zaključka o potrebnom dodatnom uređenju vodotoka – kanala na k.č. 1083/9 i 1083/1 k.o.

    Kupinečki Kraljevec

4. Prijedlog Zaključka o potrebnoj žurnoj izgradnji infrastrukture u ulici Kraljevečki brijegi za

    priključenje vodoopskrbnog cjevovoda i kanalizacijske mreže i priključaka u odvojcima iste ulice

5. Obavijesti, pitanja i prijedlozi
Ad 1) Prijedlog godišnjeg izvještaja o izvršenju Financijskog plana Mjesnog odbora Kupinečki 
           Kraljevec I.
          Predsjednik Vijeća, Žarko Vučak obrazlaže Prijedlog godišnjeg izvještaja koji je zaprimljen od stručne službe.  Vijeće je jednoglasno (5 „za“) donijelo
GODIŠNJI IZVJEŠTAJ O IZVRŠENJU FINANCIJSKOG PLANA

Mjesnog odbora Kupinečki Kraljevec I. za 2023.

Članak 1. 

Godišnji izvještaj o izvršenju Financijskog plana Mjesnog odbora Kupinečki Kraljevec I. za 2023. sadrži:
	Broj ek. klasifik.
	OSNOVNA I POTANJA NAMJENA
	Plan za 2023.

(€)
	Ostvareno prihoda za 2023.

(€)
	Ostvareno rashoda za 2023.

(€)
	Indeks (5/3*100)

	1
	2
	3
	4
	5
	6

	 
	RASHODI
	168.640,00
	168.640,00
	144.551,66
	85,72

	3
	RASHODI POSLOVANJA
	168.640,00
	168.640,00
	144.551,66
	85,72

	32
	Materijalni rashodi
	168.640,00
	168.640,00
	144.551,66
	85,72

	323
	Rashodi za usluge
	158.430,00
	158.430,00
	134.427,00
	84,85

	3232
	USLUGE TEKUĆEG I INVESTICIJSKOG ODRŽAVANJA - PMKA MO
	158.430,00
	158.430,00
	134.427,00
	84,85

	 
	ODRŽAVANJE JAVNIH POVRŠINA
	59.680,00
	59.680,00
	35.715,26
	59,84

	 
	ODRŽAVANJE NERAZVRSTANIH CESTA
	98.750,00
	98.750,00
	98.711,74
	99,96

	329
	Ostali nespomenuti rashodi poslovanja
	10.210,00
	10.210,00
	10.124,66
	99,16

	3291
	Naknade za rad predstavničkih i izvršnih tijela, povjerenstava i slično
	9.540,00
	9.540,00
	9.454,66
	99,11

	3299
	Ostali nespomenuti rashodi poslovanja
	670,00
	670,00
	670,00
	100,00


Članak 2.

Ovaj će Godišnji izvještaj o izvršenju biti objavljen na oglasnoj ploči Mjesnog odbora Kupinečki Kraljevec I..
Ad 2) Prijedlog zaključka o primjedbama na Projekt rekonstrukcije dijela Grančarske ulice i 
           ulice Kraljevečki brijegi
          Predsjednik Vijeća, Žarko Vučak obrazlaže Prijedlog zaključka. Nakon kraće rasprave Vijeće jednoglasno (5 „za“) donijelo 
ZAKLJUČAK

 o primjedbama  na Projekt rekonstrukcije dijela Grančarske ulice i ulice Kraljevečki brijegi 

1. Vijeće Mjesnog odbora Kupinečki Kraljevec I. upoznalo se dostavljenim mu Projektom rekonstrukcije dijela Grančarske ulice i ulice Kraljevečki brijegi i ustanovilo  da je od stac. 000,00 do 1.100 projektiran kolnik širine 6 m  i da nije projektiran peron na autobusnoj satnici Hladnjača u smjeru Zagreba. 

2. Vijeće traži da investitor poduzme korake kako bi se od stac. 000,00 do 1.100 izveo kolnik u sadašnjim gabaritima, a minimalno 6,3 m  te da se izvede peron na autobusnoj stanici Hladnjača u smjeru Zagreba. 

3. Vijeće traži, kako dobro poznaje probleme koji su se pojavljivali s odvodnjom i odvijanjem prometa, da se poziva na koordinacije vezane za izvođenje radova. 

4. Ovaj zaključak dostavlja se Vijeću Gradske četvrti Brezovica na dalje postupanje.
OBRAZLOŽENJE

Vijeće Mjesnog odbora Kupinečki Kraljevec I. upoznalo se dostavljanim mu Projektom rekonstrukcije dijela Grančarske ulice i ulice Kraljevečki brijegi i ustanovilo  da je od stac. 000,00 do 1.100 projektiran kolnik širine 6 m  i da nije projektiran peron na autobusnoj satnici Hladnjača u smjeru Zagreba. Kako je kolnik od stac. 000,00 do 1.100 sada uglavnom širok 6,4 m, a radi se o prometnici s izrazito jakim prometom teških vozila i autobusa Vijeće smatra da ga treba izvesti u sadašnjim gabaritima, a najmanje 6,3 m.  Osim toga u slučaju smanjenja širine kolnika dogodilo bi se da vodoopskrbni cjevovod koji je sada uglavnom u trupu ceste  bude upravo ispod rubnjaka nogostupa što bi stvorio niz dodatnih problema. Vijeće traži da se izvede i peron za autobusnu stanicu Hladnjača u smjeru Zagreba. 

Vijeće također traži, kako dobro poznaje probleme koji su se pojavljivali s odvodnjom i odvijanjem prometa, da se poziva na koordinacije vezane za izvođenje radova. 

Ad 3) Prijedlog Zaključka o potrebnom dodatnom uređenju vodotoka – kanala na k.č. 1083/9 i 
          1083/1 k.o. Kupinečki Kraljevec
          Predsjednik Vijeća, Žarko Vučak obrazlaže Prijedlog zaključka. U raspravi je istaknuto da su Hrvatske vode sanirale nastalu štetu na okućnici kuće u ulici Kraljevečki brijegi V. odvojak. 
Nakon završene kraće rasprave, Vijeće je jednoglasno (5 „za“) donijelo
ZAKLJUČAK

 o potrebnom dodatnom uređenju vodotoka - kanala na k.č.  1083/9 i 1083/1 k.o. Kupinečki Kraljevec
1. Vijeće Mjesnog odbora Kupinečki Kraljevec I. nakon izlijevanja vode iz vodotoka- kanala,  koji ide između Starjaka i Mrakovog Brega, te prolazi  preko k.č.1083/9 i 1083/1 k.o. Kupinečki Kraljevec te plavljenja okućnica u V. odvojku ulice Kraljevečki brijegi  raspravilo je situaciju i mjere koje bi trebalo poduzeti. 

2. Vijeće napominje da ovo nije prvi put  da se dogodila ovakva situacija.  

3. Vijeće izražava nezadovoljstvo što nakon izvođenja radova na kanalu gradilište nije uredno ostavljeno što je  dodatno uzrokovalo izlijevanje vode iz kanala.

4. Vijeće traži da Hrvatske vode izađu na teren i žurno izvedu radove koji bi u buduće spriječili ovakve situacije. Jedna od mogućih mjera je izdizanje nasipa ili izgradnja  potpornog  zida na sjevernoj strani kanala na k.č.1083/9 i 1083/1 k.o. Kupinečki Kraljevec. Potrebno je realizirati izgradnju novog mosta te mjere kojima bi se spriječilo nakupljanje granja koje uzrokuju začepljenje istog.  

OBRAZLOŽENJE

Vijeće Mjesnog odbora Kupinečki Kraljevec I. nakon izlijevanja vode iz vodotoka- kanala,  koji ide između Starjaka i Mrakovog Brega, te prolazi  preko k.č.1083/9 i 1083/1 k.o. Kupinečki Kraljevec te plavljenja okućnica u V. odvojku ulice Kraljevečki brijegi  raspravilo je situaciju i mjere koje bi trebalo poduzeti. 

Izlijevanje vode iz kanala nažalost se opetovano ponavlja kod svakih većih padavina, a uzrokovano je naglim skretanjem kanala pod 90 stupnjeva i obično nakupinama granja ispred mosta u nastavku kanala koje dodatno usporavaju prolazak vode. U ovoj prilici dodatno je uzrok izlijevanju bilo što nakon radova nije ostavljeno uredno gradilište.  

Stoga Vijeće traži da Hrvatske vode izađu na teren i žurno izvedu radove koji bi u buduće spriječili ovakve situacije. Jedna od mogućih mjera je izdizanje nasipa ili izgradnja potpornog zida na sjevernoj strani kanala na k.č.1083/9 i 1083/1 k.o. Kupinečki Kraljevec. Potrebno je realizirati izgradnju novog mosta te mjere kojima bi se spriječilo nakupljanje granja koje uzrokuju začepljenje istog.  

Ad 4) Prijedlog zaključka o potrebnoj žurnoj izgradnji infrastrukture u ulici Kraljevečki brijegi 
           za priključenje vodoopskrbnog cjevovoda i kanalizacijske mreže i priključaka u odvojcima 
           iste ulice
          Predsjednik Vijeća, Žarko Vučak obrazlaže Prijedlog zaključka.
Nakon kraće rasprave Vijeće je jednoglasno (5 „za“) donijelo

ZAKLJUČAK

 o potrebnoj žurnoj  izgradnji infrastrukture u ulici Kraljevečki brijegi za priključenje  vodoopskrbnog cjevovoda i kanalizacijske mreže i priključaka u odvojcima iste ulice 

1. Vijeće Mjesnog odbora Kupinečki Kraljevec I. raspravilo je situaciju nastalu početkom radova na rekonstrukciji ulice Kraljevečki brijegi, a vezano za izgradnju potrebne infrastrukture za priključenje vodoopskrbnog cjevovoda za VI. odvojak i kanalizacijske mreže za V., VI. odvojak i  odvojak prema k. br.  48, 50, k.č. 900/17 k.o. Kupinečki Kraljevec, te izvedbu pripreme za priključke na slobodnim građevinskim parcelama.

2. Kako se radi o sveobuhvatnom i skupom projektu uređenja ulice, koje bi trebalo trajati minimalno 20 godina, Vijeće traži da se prije početka izvedbe betonske stabilizacije prometnice koja se rekonstruira izvedu radovi izgradnje infrastrukture za priključenje  vodoopskrbnog cjevovoda i kanalizacijske mreže u odvojcima iste ulice. Vijeće ujedno predlaže da se u ostalom dijelu prometnice izvedu potrebne  pripreme za priključke na vodne građevine na slobodnim građevinskim parcelama. 

3. Ovaj zaključak dostavlja se Vijeću Gradske četvrti Brezovica na dalje postupanje.

OBRAZLOŽENJE

Vijeće Mjesnog odbora Kupinečki Kraljevec I. raspravilo je situaciju nastalu početkom radova na rekonstrukciji ulice Kraljevečki brijegi. a vezano za izgradnju potrebne infrastrukture za priključenje vodoopskrbnog cjevovoda za VI. odvojak i kanalizacijske mreže za V., VI. odvojak i  odvojak prema k. br. 48, 50, k.č. 900/17 k.o. Kupinečki Kraljevec, te izvedu pripreme za priključke na slobodnim građevinskim parcelama. Vijeće je upoznato da se u ViO priprema natječaj za izvođenje vodoopskrbnog cjevovoda za VI. odvojak i kanalizacijske mreže za V., VI. odvojak te da je u tijeku obnova građevinske dozvole za odvojak prema k.br. 48, 50, k.č 900/17 k.o. Kupinečki Kraljevec. Kako je evidentno da će se radovi na rekonstrukciji ulice završiti prije odabira izvođača za izgradnju navedenih vodnih građevina Vijeće traži da se žurno iznađe način kako bi se izgradila potrebna infrastruktura u trupu prometnice koja se rekonstruira te ispod nogostupa za priključenje vodoopskrbnog cjevovoda za VI. odvojak i kanalizacijske mreže za V., VI. odvojak i  odvojak prema kućnim brojevima 48, 50, k.č. 900/17 k.o. Kupinečki Kraljevec. Također vijeće predlaže predlaže da se u ostalom dijelu prometnice izvedu potrebne  pripreme za priključke na vodne građevine na slobodnim građevinskim parcelama. 

Ad 5) Obavijesti, pitanja i prijedlozi 
       Predsjednik Vijeća, Žarko Vučak informira članove Vijeća da je iz asfalterskog programa uređen dio ulice Pačićka te da Zagrebačke ceste odbijaju zahvat u ulici Kraljevečki brijegi III. odvojak jer bi se navodno pojavili problemi s oborinskom odvodnjom. Vezano za dio ulice  Starjak  na kojoj se trebaju izvesti radovi proširenja i oborinske odvodnje još uvijek se čeka potvrda da se radi o nerazvrstanoj cesti. Predsjednik također informira članove Vijeća da su Zagrebačke ceste iz redovnog održavanja napokon očistili odvodni jarak i sanirali kolne ulaze u ulici Kraljevečki brijegi kod k.br. (Lojeni), od kućnog broja 119 do iznad kućnog broja 125.
Na kraju su izneseni prijedlozi da se dio materijala s rekonstrukcije Grančarske ulice upotrijebi za nasipanje poljskih i šumskih puteva. 

       Budući da se nitko ne javlja za riječ, predsjednik Vijeća zaključuje 41. sjednicu Vijeća Mjesnog odbora Kupinečki Kraljevec I.

           Dovršeno u 21,15  sati.
         Zapisnik sastavio:
            Žarko Vučak
     KLASA: 024-08/24-003/1770
     URBROJ: 251-13-11-8/005-24-2
     Kupinečki Kraljevec, 29. kolovoza 2024. 
                                                                                                       Predsjednik 
                                                                                              Vijeća Mjesnog odbora
                                                                                               Kupinečki Kraljevec I.
                                                                                                      Žarko Vučak
	Izvješće o glasanju

na 41. sjednici Vijeća Mjesnog odbora Kupinečki Kraljevec I.,

29. kolovoza 2024.

